section_heading: Naš je Hajduk!
paragraph_text: Park je građen u narednih nekoliko godina, a donatori su i dalje pristizali. Radovi na samom Parku dovršeni su početkom 2020. godine, ali je Naš Hajduk s obzirom na pandemiju koronavirusa i epidemiološke mjere koje su ograničavale okupljanje većeg broja ljudi odlučio da njegovo otvaranje može biti jedino takvo da ono bude veliki događaj za sve navijače Hajduka i ne smije biti ograničeno za malen broj uzvanika jer ipak je riječ o Parku svih navijača Hajduka. Sljedeće godine, 22. srpnja 2021., svečano je otvoren park “Za sva vrimena” u kojem su brojni navijači već tada imali svoja imena.